CELEX: 62012TN0071
Language: bg
Date: 2012-02-17 00:00:00
Title: Дело T-71/12: Жалба, подадена на 17 февруари 2012 г. — Meskarian/Съвет

14.4.2012   
            
            
               BG
            
            
               Официален вестник на Европейския съюз
            
            
               C 109/28
            
         Жалба, подадена на 17 февруари 2012 г. — Meskarian/Съвет
   (Дело T-71/12)
   2012/C 109/57
   Език на производството: английски
   
      Страни
   
   
      Жалбоподател: Mohammed Reza Meskarian (Лондон, Обединено кралство) (представители: S. Zaiwalla, P. Reddy и F. Zaiwalla, Solicitors, D. Wyatt, QC (Queen's Counsel), и R. Blakeley, Barrister)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени точка 13 от Таблица А, съдържаща се в приложението към Решение 2011/783/ОВППС (1) на Съвета и в това към Регламент за изпълнение (ЕС) № 1245/2011 (2) на Съвета, в приложимите за жалбоподателя части, и
            
         
               —
            
            
               да обяви член 19, параграф 1, буква б) и член 20, параграф 1, буква б) от Решение 2010/413/ОВППС (3) на Съвета и член 16, параграф 2 от Регламент (ЕС) № 961/2010 (4) на Съвета за неприложими по отношение на жалбоподателя,
            
         
               —
            
            
               да обяви, че отмяната на обжалваните актове произвежда незабавно действие, независимо от разпоредбата на член 60, параграф 2 от Статута на Съда на Европейския съюз, и
            
         
               —
            
            
               да осъди ответника да заплати съдебните разноски във връзка с производството по жалбата.
            
         
      Правни основания и основни доводи
   
   В подкрепа на жалбата си жалбоподателят излага пет правни основания.
   
               1.
            
            
               С първото правно основание жалбоподателят твърди, че Съветът на Европейския съюз не е компетентен да налага замразяване на активи и забрана за пътуване в рамките на общата външна политика и политика на сигурност („ОВППС“) във връзка с положение, което е вътрешно за Европейския съюз.
            
         
               2.
            
            
               С второто правно основание жалбоподателят твърди, че критериите за посочване съгласно Решение 2010/413/ОВППС на Съвета и Регламент (ЕС) № 961/2010 на Съвета не са изпълнени в неговия случай.
            
         
               3.
            
            
               С третото правно основание жалбоподателят твърди, че налагането на ограничителни мерки на жалбоподателя е в явно нарушение на неговите права на човека и основни права и е в разрез с принципа на пропорционалност.
            
         
               4.
            
            
               С четвъртото правно основание жалбоподателят твърди, че ограничителните мерки са му наложени от ответника в нарушение на процесуалните задължения на ответника и правото на защита на жалбоподателя.
            
         
               5.
            
            
               С петото правно основание жалбоподателят твърди, че ако жалбите за отмяна на посочванията, подадени съответно от Persia International Bank или Bank Mellat, бъдат уважени, посочването на жалбоподателя също трябва да бъде отменено.
            
         
      (1)  Решение 2011/783/ОВППС на Съвета от 1 декември 2011 година за изменение на Решение 2010/413/ОВППС относно ограничителни мерки срещу Иран (ОВ L 319, 2011 г., стр. 71).
   
      (2)  Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент (ЕС) № 961/2010 относно ограничителни мерки срещу Иран (ОВ L 319, 2011 г., стр. 11).
   
      (3)  Решение 2010/413/ОВППС на Съвета от 26 юли 2010 година относно ограничителни мерки срещу Иран и за отмяна на Обща позиция 2007/140/ОВППС (ОВ L 195, 2010 г., стр. 39 и поправка, ОВ L 197, 2010 г., стр. 19).
   
      (4)  Регламент (ЕС) № 961/2010 на Съвета от 25 октомври 2010 година относно ограничителни мерки срещу Иран и за отмяна на Регламент (ЕО) № 423/2007 (ОВ L 281, 2010 г., стр. 1).